[EVENT] VERDEN I BEVÆGELSE - Christian Falck Wolff
En Verden i bevægelse En aften med fotojournalist Christian Falck Wolff Onsdag den 2. September 2026 - kl 17.30 Hos AVS Nordic - Kamerahuset ApS, Bådehavnsgade 2B 2450 København SV. Med i prisen indgår aftenen sammen med Christian Falck Wolff i AVS Nordic - Kamerahusets lokaler, i København SV. Der under arrangementet tilbydes én kold Øl eller Sodavand Christian Falck Wolff vil vise fotografier og fortælle om nogle de projekter, der har været definerende for hans virke som fotojournalist de seneste år: Siden 2023 har han med sit personlige projekt, Generation Climate, rejst rundt i Europa for at skildre den europæiske klimaaktivisme. Han har dokumenteret hvordan bevægelsen har besat banker, blokeret ministerier, afbrudt konferencer, invaderet virksomheder, lavet skovbesættelser og været i voldsomme konfrontationer med myndighederne. Da Rusland d. 24. februar 2022 påbegynder deres fuldskalainvasion, har det ikke kun store konsekvenser i Ukraine. I den østlige flanke af Europa skal landende tage stilling til om vil rykke sig nærmere Vesten, EU og Nato eller tættere på Rusland. Rundt om i hele Østeuropa spirer aktivismen og lysten til politisk forandring. Men krigens følger rækker længere end det. I Afrika bliver desperate unge mænd rekrutteret til at kæmpe i den russiske hær. Christian Falck Wolff har sammen med journalist Anton Schack rejst i bl.a. Georgien, Serbien, Rumænien, Ungarn, Ukraine og Kenya for at skildre krigens konsekvenser. Afslutningsvist vil Christian Falck Wolff vise projektet Djævlens Værk, der dokumenterer traditionel behandling af psykisk sygdom i Gambia. Hvem er Christian Falkc Wolff Christian Falck Wolff (f. 2000) er uddannet fotojournalist fra Danmarks Medie- & Journalisthøjskole i Aarhus. Han arbejder som freelancefotograf med base i København, hvor han bl.a. arbejder for Politiken, Zetland og Røde Kors. I de sidste tre år har han med sit personlige projekt Generation Climate fotograferet og fulgt i fodsporene på en generation af unge europæiske klimaaktiver og skildret deres kamp mod klimaforandringer. Derudover dokumenterer han politiske uroligheder og konflikter i Østeuropa. Christian Falck Wolff har bl.a. udstillet på Museum of Contemporary Art i Zagreb, Les Rencontres de la Photographie i Arles og Fotografisk Center i København. I 2025 blev Christian Falck Wolff kåret som Årets Pressefotograf og har tidligere vundet Årets Pressefoto.